PATVIRTINTA

Lietuvos Respublikos švietimo ir mokslo ministro 2016 m. d. įsakymu Nr. V-

|  |
| --- |
| **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.2.1-ESFA-K-728 PRIEMONĖS** „**IKIMOKYKLINIO IR BENDROJO UGDYMO MOKYKLŲ VEIKLOS TOBULINIMAS“ PROJEKTŲ FINANSAVIMO SĄLYGŲ APRAŠAS NR. 1** |

# I SKYRIUS

# BENDROSIOS NUOSTATOS

1. 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-K-728 priemonės „Ikimokyklinio ir bendrojo ugdymo mokyklų veiklos tobulinimas“ projektų finansavimo sąlygų aprašas Nr. 1 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014)6397) (toliau – Veiksmų programa), 9 prioriteto „Visuomenės švietimas ir žmogiškųjų išteklių potencialo didinimas“ priemonės „Ikimokyklinio ir bendrojo ugdymo mokyklų veiklos tobulinimas“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos struktūrinių fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos švietimo ir mokslo ministro 2015 m. balandžio 23 d. įsakymu Nr. V-380 „Dėl 2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinio stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.4. Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtas ES struktūrinių fondų svetainėje [www.esinvesticijos.lt](http://www.esinvesticijos.lt) (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams);

2.5. Lietuvos Respublikos švietimo įstatymą;

2.6 Geros mokyklos koncepciją, patvirtintą Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“;

2.7 Pradinio, pagrindinio ir vidurinio ugdymo programų aprašą, patvirtintą Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“;

2.8. Lietuvos Respublikos švietimo ir mokslo ministro 2014 m. rugsėjo 5 d. įsakymą Nr. V-808 „Dėl Bendrojo ugdymo mokyklų, vykdančių pradinio ir pagrindinio ugdymo programas, stiprinimo ir inkliuzinio ugdymo plėtros 2014–2016 metų veiksmų plano patvirtinimo“;

2.9. Lietuvos Respublikos švietimo ir mokslo ministro 2014 m. gegužės 15 d. įsakymą Nr. V-436 „Dėl Informacinių ir komunikacinių technologijų diegimo į bendrąjį ugdymą ir profesinį mokymą 2014–2016 metų veiksmų plano patvirtinimo“;

2.10. Lietuvos Respublikos švietimo ir mokslo ministro 2015 m. lapkričio 19 d. įsakymą Nr. V-1196 „Dėl Kokybės kultūros plėtros veiksmų plano patvirtinimo“;

2.11. 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (OL 2013 L 352, p. 9–17) (toliau – *de minimis* reglamentas);

2.12. 2014–2020 metų Europos Sąjungos fondų investicijų veiksmų programos priedą, patvirtintą Lietuvos Respublikos Vyriausybės 2014 m. lapkričio 26 d. nutarimu Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“.

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

***de minimis* pagalbos gavėjas**– pareiškėjas (projekto vykdytojas) ir (ar) partneris, kuris yra ūkio subjektas, pats vykdantis Aprašo 11 punkte nurodytą ūkinę veiklą, arba švietimo įstaiga, kuri yra ūkio subjektas ir kurios darbuotojas dalyvauja Aprašo 11 punkte nurodytoje ūkinėje veikloje;

**Inovatyvi ugdymo organizavimo ir (ar) ugdymo tobulinimo idėja** –naujausiomis švietimo srities tendencijomis ar duomenimis besiremianti, tarptautines švietimo naujoves diegianti arba kitų šalių patirtį naujam kontekstui taikanti idėja, kuria siekiama veiksmingų pokyčių organizuojant ir tobulinant ugdymą vardan geresnių ugdymo rezultatų.

**Konsultuojanti mokykl**a – geresnių mokinių pasiekimų (pavyzdžiui, patenkančių į pirmąjį ketvirtadalį pagal pasiekimus), negu veiklą tobulinanti mokykla (siekianti pagerinti rezultatus), pasiekusi mokykla, kuri dalinasi savo patirtimi su veiklą tobulinančia mokykla, siekdama pagerinti ir jos rezultatus.

**Mokiniai, turintys mokymosi sunkumų** – mokiniai, turintys mokymosi sunkumų dėl nepalankios (kultūrinės/kalbinės, pedagoginės, socialinės-ekonominės) aplinkos, ar dėl susidariusių aplinkybių yra apribojamos jų galimybės realizuoti savo gebėjimus mokantis pagal bendrojo ugdymo programas.

**Mokyklos bendruomenė** – vienosmokyklos mokytojai, mokiniai, jų tėvai (globėjai, rūpintojai) ir kiti asmenys, siejami mokymosi toje mokykloje santykių ir bendrų švietimo tikslų.

**Mokyklos, vykdančios bendrojo ugdymo programas** – bendrojo ugdymo mokyklos, profesinės mokyklos, jaunimo mokyklos, kuriose vykdomos bendrojo ugdymo programos.

**Mokyklų grupė** – daugiau nei dvi mokyklos, siejamos bendro tikslo siekti geresnių rezultatų, ir bendrų susitarimų veikti drauge tobulinant savo veiklą ir gerinant savo mokyklų mokinių pasiekimų rezultatus.

**Veiklą tobulinanti (tobulėjanti) mokykla** – mokykla, kurios mokinių pasiekimų rezultatus projektu ketinama pagerinti.

**Virtuali ugdymo(si) aplinka –** informacinėmis ir komunikacinėmis technologijomis pagrįsta sistema, naudojama organizuoti ir administruoti ugdymo procesą, kurti ir (arba) tvarkyti ugdymo turinį. Be ugdymo proceso valdymo ir administravimo sistemų (pavyzdžiui, el.dienyno) bei ugdymo turinio tvarkymo priemonių, virtualią ugdymo(si) aplinką gali sudaryti pagalbos mokiniams, grįžtamosios informacijos teikimo, ugdymo(si) proceso dalyvių bendravimo ir bendradarbiavimo, informacijos mainų ir pan. priemonės.

5. Priemonės įgyvendinimą administruoja Lietuvos Respublikos švietimo ir mokslo ministerija (toliau – Ministerija) ir Europos socialinio fondo agentūra (toliau – Įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija.

7. Projektų atranka pagal Priemonę bus atliekama projektų konkurso vienu etapu būdu.

8. Pagal Aprašą projektams įgyvendinti numatoma skirti iki 7 877 664,00 eurų (septynių milijonų aštuonių šimtų septyniasdešimt septynių tūkstančių šešių šimtų šešiasdešimt keturių eurų 00 ct) Europos Sąjungos (toliau – ES) struktūrinių fondų (Europos socialinio fondo) lėšų. Iš jų 2 316 960,00 eurų (du milijonai trys šimtai šešiolika tūkstančių devyni šimtai šešiasdešimt eurų 00 ct) (toliau – veiklos lėšų rezervas) galės būti skirta projektams finansuoti tik Lietuvos Respublikos Vyriausybei patvirtinus Veiksmų programos priedo pakeitimą, kuriuo veiklos lėšų rezervas bus skirtas Veiksmų programos 9 prioritetui įgyvendinti.

9. Priimdama sprendimą dėl projektų finansavimo Ministerija turi teisę Aprašo 8 punkte nurodytas sumas padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.

10. Priemonės tikslas – pagerinti mokinių bendrojo ugdymo pasiekimus skatinant pokyčius švietimo įstaigų veikloje.

11. Pagal Aprašą remiamos šios veiklos:

11.1. naujų bendrojo ugdymo proceso organizavimo modelių (taip pat gali būti ir įvairios mokymosi pagalbos teikimo mokiniams, turintiems mokymosi sunkumų) diegimas mokykloje (-ose), atnaujinto bendrojo ugdymo turinio diegimas mokykloje (-ose);

11.2. virtualių ugdymo(si) aplinkų bendrojo ugdymo institucijose diegimas (įskaitant su virtualių ugdymo(si) aplinkų naudojimu susijusių kompetencijų stiprinimą, taip pat, jeigu reikalinga, papildomai gali būti numatytos virtualių ugdymo(si) aplinkų kūrimo, atnaujinimo ar pritaikymo veiklos);

11.3. bendrojo ugdymo kokybės gerinimas telkiant mokyklos bendruomenę (pvz., karjeros paslaugos; tėvų informavimas ir mokymas apie vaikų ugdymo poreikius; aktyvesnis tėvų ir mokinių įtraukimas į mokyklos savivaldą; mokyklos mikroklimato gerinimas; demokratinių mokyklos gyvenimo procesų tobulinimas; ugdymo ir mokymo programų įgyvendinimas bendradarbiaujant su švietimo ir kitomis įstaigomis ir pan.).

12. Pagal Aprašą numatoma skelbti du kvietimus:

12.1 2017 m. I ketvirtį (toliau - pirmasis kvietimas teikti paraiškas). Pagal pirmąjį kvietimą teikti paraiškas numatoma skirti iki 3 938 832,00 eurų (trijų milijonų devynių šimtų trisdešimt aštuonių tūkstančių aštuonių šimtų trisdešimt dviejų eurų 00 ct), iš kurių:

|  |  |
| --- | --- |
| **Veikla** | **Lėšos Eur** |
| Aprašo 11.1. punkte nurodyta veikla | 1 737 720,00 |
| Aprašo 11.2. punkte nurodyta veikla | 463 392,00 |
| Aprašo 11.3. punkte nurodyta veikla | 1 737 720,00 |

12.2. 2019 m. III ketvirtį (toliau - antrasis kvietimas teikti paraiškas). Pagal antrąjį kvietimą teikti paraiškas numatoma skirti iki 3 938 832,00 eurų (trijų milijonų devynių šimtų trisdešimt aštuonių tūkstančių aštuonių šimtų trisdešimt dviejų eurų 00 ct), iš kurių:

|  |  |
| --- | --- |
| **Veikla** | **Lėšos Eur** |
| Aprašo 11.1. punkte nurodyta veikla | 1 737 720,00 |
| Aprašo 11.2. punkte nurodyta veikla | 463 392,00 |
| Aprašo 11.3. punkte nurodyta veikla | 1 737 720,00 |

Iš Aprašo 12.2. papunktyje numatomos skirti sumos 2 316 960,00 eurų (du milijonai trys šimtai šešiolika tūkstančių devyni šimtai šešiasdešimt eurų 00 ct) (toliau – veiklos lėšų rezervas) galės būti skirta projektams finansuoti tik Lietuvos Respublikos Vyriausybei patvirtinus Veiksmų programos priedo pakeitimą, kuriuo veiklos lėšų rezervas bus skirtas Veiksmų programos 9 prioritetui įgyvendinti.

13. Informacija apie planuojamus skelbti kvietimus taip pat pateikiama kvietimų teikti paraiškas skelbimo, projektų sąrašų ir finansavimo sutarčių plane, kuris skelbiamas ES struktūrinių fondų svetainėje [www.esinvesticijos.lt](http://www.esinvesticijos.lt).

# II SKYRIUS

# REIKALAVIMAI PAREIŠKĖJAMS IR PARTNERIAMS

14. Pagal Aprašą galimi pareiškėjai ir partneriai yra:

14.1. pagal Aprašo 11.1 ir 11.3 papunkčiuose remiamas veiklas galimi pareiškėjai yra savivaldybės, mokyklos, vykdančios bendrojo ugdymo programas. Galimi partneriai yra viešieji juridiniai asmenys, veikiantys švietimo srityje.

14.2. pagal Aprašo 11.2 papunktyje remiamą veiklą galimi pareiškėjai yra savivaldybės, mokyklos, vykdančios bendrojo ugdymo programas. Privalomi partneriai – ne mažiau 2 mokyklos, vykdančios bendrojo ugdymo programas (veiklą tobulinančios mokyklos). Kiti galimi partneriai yra viešieji juridiniai asmenys, veikiantys švietimo srityje.

1. Jeigu pareiškėjas yra bendrojo ugdymo programas vykdanti mokykla, ji gali teikti tik vieną paraišką vienai Aprašo 11 punkte numatytai remiamai veiklai. Jeigu pareiškėjas yra savivaldybė, ji gali teikti kelias paraiškas atskiroms remiamoms veikloms.
2. Veiklą tobulinanti mokykla gali dalyvauti tik viename projekte.
3. *De minimis* pagalbos gavėjui gali būti teikiama *de minimis* pagalba visuose sektoriuose, išskyrus de minimis reglamento 1 straipsnio 1 dalyje išvardytus sektorius ir veiklas.

# III SKYRIUS

# PROJEKTAMS TAIKOMI REIKALAVIMAI

PIRMASIS SKIRSNIS

BENDRIEJI PROJEKTŲ REIKALAVIMAI IR PROJEKTŲ ATRANKOS KRITERIJAI

1. Projektas turi atitikti Projektų taisyklių 10 skirsnyje nustatytus bendruosius reikalavimus.
2. Projektai turi atitikti šiuos specialiuosius projektų atrankos kriterijus, patvirtintus Veiksmų programos stebėsenos komiteto 2016 m. birželio 16 d. posėdžio nutarimu Nr. 44P-16.1 (18):

19.1. Projektas turi būti pasirinkęs tik vieną iš Aprašo 11 punkte numatomų veiklų.

19.2. Projektai, teikiami pagal Aprašo 11.1 papunktyje numatomą finansuoti veiklą, turi atitikti bent vieną iš [Bendrojo ugdymo mokyklų, vykdančių pradinio ir pagrindinio ugdymo programas, stiprinimo ir inkliuzinio ugdymo plėtros 2014–2016 metų veiksmų plano](https://www.e-tar.lt/portal/lt/legalAct/412ebe50371911e48fcad59d61177654), patvirtinto [Lietuvos Respublikos švietimo ir mokslo ministro 2014 m. rugsėjo 5 d. įsakymu Nr. V-808 „Dėl Bendrojo ugdymo mokyklų, vykdančių pradinio ir pagrindinio ugdymo programas, stiprinimo ir inkliuzinio ugdymo plėtros 2014–2016 metų veiksmų plano patvirtinimo](https://www.e-tar.lt/portal/lt/legalAct/412ebe50371911e48fcad59d61177654/fmnBlaBnsd)“, 1 priedo 1.2.1, 1.2.2, 1.2.3, 1.2.4 papunkčiuose nurodytų veiklos sričių.

* 1. Projektai, teikiami pagal Aprašo 11.2 papunktyje numatomą finansuoti veiklą, turi atitikti [Informacinių ir komunikacinių technologijų diegimo į bendrąjį ugdymą ir profesinį mokymą 2014–2016 metų veiksmų plano](https://www.e-tar.lt/portal/lt/legalAct/e5ee5450e0de11e388bee944977d73d2), patvirtinto [Lietuvos Respublikos švietimo ir mokslo ministro 2014 m. gegužės 15 d. įsakymu Nr. V-436 „Dėl Informacinių ir komunikacinių technologijų diegimo į bendrąjį ugdymą ir profesinį mokymą 2014–2016 metų veiksmų plano patvirtinimo“](https://www.e-tar.lt/portal/lt/legalAct/e5ee5450e0de11e388bee944977d73d2/mQlQnHzJrr), 3 priedo 2.2.2 papunktyje nurodytą veiklos sritį.
  2. Projektai, teikiami pagal Aprašo 11.3 papunktyje numatomą finansuoti veiklą, turi atitikti [Kokybės kultūros plėtros veiksmų plano,](https://e-seimas.lrs.lt/portal/legalAct/lt/TAD/cf760b608f0011e59c9a8f8c9980906b?positionInSearchResults=0&searchModelUUID=b6db191b-deda-4aa1-8981-b5c15cee9957) patvirtinto [Lietuvos Respublikos švietimo ir mokslo ministro 2015 m. lapkričio 19 d. įsakymu Nr. V-1196 „Dėl Kokybės kultūros plėtros veiksmų plano patvirtinimo“](https://www.e-tar.lt/portal/lt/legalAct/2360a3d08e9711e5a6f4e928c954d72b), 1 priedo 1.1.5.3 papunktyje nurodytą veiklą „Mokyklos bendruomenės telkimas ir bendrojo ugdymo kokybės gerinimas“.

20. Projektų atranka vykdoma vadovaujantis prioritetiniais projektų atrankos kriterijais, nurodytais Aprašo 2 priede. Už atitiktį šiems prioritetiniams projektų atrankos kriterijams projektams skiriami balai (maksimalus galimas balų skaičius pagal kiekvieną kriterijų nurodytas Aprašo 2 priede). Pagal šį Aprašą privaloma surinkti minimali balų suma yra 30.

21. Jei projekto naudos ir kokybės vertinimo metu projektui suteikiama mažiau kaip 30 balų, paraiška atmetama.

1. Jeigu projektai surenka vienodą balų skaičių ir jiems finansuoti nepakanka kvietimui teikti paraiškas skirtos lėšų sumos, tuomet projektai išdėstomi Projektų taisyklių 151 punkte nustatyta tvarka.
2. Pagal Aprašą nefinansuojami didelės apimties projektai.
3. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 24 mėnesiai nuo projekto sutarties pasirašymo dienos.
4. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis gali būti pratęstas, bet ne ilgiau kaip 6 mėn.
5. Projekto veiklos turi būti vykdomos Lietuvos Respublikoje arba ne Lietuvos Respublikoje (tik ES valstybėse narėse), jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai.
6. Tinkama projekto tikslinė grupė yra švietimo įstaigų darbuotojai, mokyklų bendruomenių nariai.
7. Projektu turi būti siekiama toliau išvardytų Priemonės įgyvendinimo stebėsenos rodiklių:
   1. Projektu, planuojamu pagal Aprašo 11.1 papunktyje numatomą finansuoti veiklą, turi būti siekiama toliau išvardytų priemonės įgyvendinimo stebėsenos rodiklių, kurių minimalios reikšmės nustatytos vienai veiklą tobulinančiai mokyklai. Jei paraiška teikiama su partneriais, rodiklių reikšmės didėja proporcingai mokyklų, dalyvaujančių projekte, skaičiui:

|  |  |  |  |  |
| --- | --- | --- | --- | --- |
|  |  | Pirmas kvietimas | | Antras kvietimas |
| Minimali siektina reikšmė projektui | Tarpinė siektina reikšmė iki 2018 m. birželio 1 d | Minimali siektina reikšmė projektui |
| 28.1.1 | Produkto rodiklis „Pagal veiksmų programą ESF finansavimą ugdymo kokybei gerinti gavusios mokyklos“ (rodiklio kodas P.N. 728). | 1 mokykla | 0 mokyklų | 1 mokykla |
| 28.1.2 | Produkto rodiklis „Švietimo įstaigų darbuotojai, kurie dalyvavo ESF veiklose, skirtose mokytis pagal neformaliojo švietimo programas“ (rodiklio kodas P.S.382) | 6 asmenys | 2 asmenys | 6 asmenys |

28.2. Projektu, planuojamu pagal Aprašo 11.2 papunktyje numatomą finansuoti veiklą, turi būti siekiama toliau išvardytų priemonės įgyvendinimo stebėsenos rodiklių:

|  |  |  |  |  |
| --- | --- | --- | --- | --- |
|  |  | Pirmas kvietimas | | Antras kvietimas |
| Minimali siektina reikšmė projektui | Tarpinė siektina reikšmė iki 2018 m. birželio 1 d | Minimali siektina reikšmė projektui |
| 28.2.1 | Produkto rodiklis „Pagal veiksmų programą ESF finansavimą ugdymo kokybei gerinti gavusios mokyklos“ (rodiklio kodas P.N. 728). | 2 mokyklos | 0 mokyklų | 2 mokyklos |
| 28.2.2 | Produkto rodiklis „Švietimo įstaigų darbuotojai, kurie dalyvavo ESF veiklose, skirtose mokytis pagal neformaliojo švietimo programas“ (rodiklio kodas P.S.382) | 12 asmenų | 4 asmenys | 12 asmenų |

Jei paraiška teikiama su daugiau nei 2 partneriais (veiklą tobulinančiomis mokyklomis), rodiklių reikšmės didėja proporcingai veiklą tobulinančių mokyklų, dalyvaujančių projekte, skaičiui (pvz. projekte numatyti 3 partneriai veiklą tobulinančios mokyklos, tai projektu turi būti siekiama šių minimalių stebėsenos rodiklių reikšmių: Produkto rodiklis „Pagal veiksmų programą ESF finansavimą ugdymo kokybei gerinti gavusios mokyklos“ (rodiklio kodas P.N. 728) – 3 mokyklos; Produkto rodiklis „Švietimo įstaigų darbuotojai, kurie dalyvavo ESF veiklose, skirtose mokytis pagal neformaliojo švietimo programas“ (rodiklio kodas P.S.382) – 18 asmenų, kai tarpinė siektina reikšmė 6 asmenys).

28.3. Projektu, planuojamo pagal Aprašo 11.3 papunktyje numatomą finansuoti veiklą, turi būti siekiama toliau išvardytų priemonės įgyvendinimo stebėsenos rodiklių, kurių minimalios reikšmės nustatytos vienai veiklą tobulinančiai mokyklai. Jei paraiška teikiama su partneriais, rodiklių reikšmės didėja proporcingai veiklą tobulinančių mokyklų, dalyvaujančių projekte, skaičiui:

|  |  |  |  |  |
| --- | --- | --- | --- | --- |
|  |  | Pirmas kvietimas | | Antras kvietimas |
| Minimali siektina reikšmė projektui | Tarpinė siektina reikšmė iki 2018 m. birželio 1 d | Minimali siektina reikšmė projektui |
| 28.3.1 | Produkto rodiklis „Pagal veiksmų programą ESF finansavimą ugdymo kokybei gerinti gavusios mokyklos“ (rodiklio kodas P.N. 728). | 1 mokykla | 0 mokyklų | 1 mokykla |
| 28.3.2 | Produkto rodiklis „Švietimo įstaigų darbuotojai, kurie dalyvavo ESF veiklose, skirtose mokytis pagal neformaliojo švietimo programas“ (rodiklio kodas P.S.382) | 6 asmenys | 2 asmenys | 1. asmenys |

29. Aprašo 28.1.1., 28.2.1., 28.3.1. papunkčiuose nurodyto priemonės įgyvendinimo stebėsenos rodiklio skaičiavimui taikomas Nacionalinis stebėsenos rodiklių skaičiavimo aprašas nustatytas Priemonių įgyvendinimo plane. Aprašo 28.1.2., 28.2.2., 28.3.2. papunkčiuose nurodytų priemonės įgyvendinimo stebėsenos rodiklių skaičiavimui taikomas Veiksmų programos stebėsenos rodiklių skaičiavimo aprašas. Visų priemonės įgyvendinimo stebėsenos rodiklių skaičiavimo aprašai skelbiami ES struktūrinių fondų svetainėje [www.esinvesticijos.lt](http://www.esinvesticijos.lt).

30. Projekto parengtumui taikomas šis reikalavimas: projektai, teikiami pagal Aprašo 11 punkte numatomas finansuojamas veiklas, privalo turėti dalyvaujančių projekte mokyklų ne senesnius kaip 3 metų mokinių pasiekimų išorinio vertinimo duomenis tos klasės ir tos ugdymo srities (dalyko), kurių pasiekimus sieks pagerinti.

31. Reikalavimai dėl horizontaliųjų principų įgyvendinimo:

31.1. negali būti numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui;

31.2. pagal Aprašo 11 punkte nustatytas veiklas įgyvendinami projektai turi aktyviai prisidėti prie horizontaliųjų principų įgyvendinimo, t. y. turi būti numatytos priemonės skatinančios moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimą (pvz., atsižvelgiant į 2014 m. atlikto Švietimo ir mokslo srities prioritetų 2014–2020 m. ES struktūrinės paramos programavimo laikotarpiui strateginio vertinime minimus PRLS tyrimų duomenis, pagal kuriuos berniukų skaitymo rezultatai yra prastesni, nei mergaičių, numatyti į skaitymo rezultatams gerinti nukreiptas priemones pirmumo teise įtraukti berniukus. Įgyvendinant projektus pagal Aprašo 11.2 papunktyje nurodytą veiklą kuriamos virtualios ugdymo (-si) aplinkos turi atitikti universalaus dizaino principus, t.y. būti prieinamos kuo platesniam vartotojų ratui. Universalaus dizaino principo taikymas gali būti plačiai taikomas tiek rengiant įvairią mokymo (-si) medžiagą, tiek orgamizuojant renginius, kitas veiklas tiek vaikams, tiek suaugusiesiems, sudarant sąlygas sukurtais produktais ir paslaugomis pasinaudoti kuo platesniam vartotojų ratui).

32. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

33. Pagal Aprašą finansavimas *de minimis* pagalbos gavėjams yra *de minimis* pagalba. Aprašas nustato *de minimis* pagalbos teikimo sąlygas, kurios atitinka *de minimis* reglamento nuostatas ir yra suderinamos su bendrąja rinka.

II SKIRSNIS

REIKALAVIMAI DĖL *DE MINIMIS* PAGALBOS TEIKIMO

34. Finansavimas, teikiamas Aprašo 11 punkte nurodytai ūkinei veiklai projekte vykdyti ar joje dalyvauti, yra *de minimis* pagalba *de minimis* pagalbos gavėjams, teikiama vadovaujantis *de minimis* reglamentu.

35. Prašomos (galimos) skirti *de minimis pagalbos* sumos konkrečiam *de minimis* pagalbos gavėjui teisėtumas turi būti įrodomas vadovaujantis Aprašo 3 priede, projekto sutartyje ir Suteiktos valstybės pagalbos ir nereikšmingos (*de minimis*) pagalbos registre pateiktais duomenimis Aprašo VI skyriuje nurodyta tvarka.

36.*De minimis*pagalba konkrečiam *de minimis* pagalbos gavėjui skiriama Aprašo VI skyriuje nurodyta tvarka įgyvendinančiajai institucijai patikrinus:

36.1. ar nebus viršyta *de minimis* pagalbos suteikimo riba: bendra *de minimis*pagalbos suma, suteikta tam pačiam *de minimis* pagalbos gavėjui pagal *de minimis* reglamentą, negali viršyti 200 000 (dviejų šimtų tūkstančių) eurų ribos per trejų finansinių metų laikotarpį, vienam kelių transporto sektoriuje veikiančiam *de minimis* pagalbos gavėjui – 100 000 (vieno šimto tūkstančių) eurų;

36.2. sąsajas pagal *de minimis* reglamento „vienos įmonės“ sąvoką, kaip apibrėžta *de minimis* reglamento 2 straipsnio 2 dalyje, *de minimis* pagalbos gavėjui užpildžius „Vienos įmonės“ deklaraciją pagal *de minimis* reglamentą, paskelbtą ES struktūrinių fondų svetainės www.esinvesticijos.lt skiltyje „Dokumentai“, ieškant „Finansavimo skyrimas“ ir „Paraiškų priedų formos“.

37. Duomenis ir informaciją, susijusią su *de minimis* pagalbos reikalavimų įgyvendinimu, pareiškėjas (projekto vykdytojas) teikia įgyvendinančiajai institucijai Aprašo 60, 79 punkte ir projekto sutartyje nustatyta tvarka.

# IV SKYRIUS

# TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI

1. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus.
2. Didžiausia projektui galima skirti finansavimo lėšų suma pagal veiklą yra įvardinta Aprašo 12 punkte. Vertinimo metu projekto vertė nustatoma pagal dalyvaujančių projekte veiklą tobulinančių mokyklų skaičių, kai už vieną veiklą tobulinančią mokyklą projektui skiriama finansavimo lėšų suma ne didesnė kaip 23 100, 00  Eur (dvidešimt trys tūkstančiai vienas šimtas eurų)
3. Jeigu projektui skiriamo finansavimo lėšų suma neviršija 50 000 eurų (penkiasdešimt tūkstančių eurų), visos projekto išlaidos turi būti apmokamos supaprastintai, išskyrus atvejus, kai įgyvendinant projektą teikiama valstybės pagalba, išskyrus *de minimis* pagalbą. Reikalavimas netaikomas jei projekto veiklos išlaidos patiriamos išimtinai vykdant pirkimus.
4. Didžiausia galima projekto finansuojamoji dalis sudaro 98 proc. visų tinkamų finansuoti projekto išlaidų.
5. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio (-ių) lėšų.
6. Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne, nei reikalaujama, lėšų suma.
7. Pagal Aprašo 11.1 ir 11.3 papunkčiuose remiamas veiklas tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| Išlaidų katego-rijos Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkama finansuoti. |
| 2. | Nekilnojamasis turtas | Netinkama finansuoti. |
| 3. | Statyba, rekonstravimas, remontas ir kiti darbai | Netinkama finansuoti. |
| 4. | Įranga, įrenginiai ir kitas turtas | Netinkama finansuoti. |
| 5. | Projekto vykdymas | Tinkamomis finansuoti laikomos tik *projektą vykdančio*  *personalo darbo užmokesčio* ir atlygio projektą vykdantiems fiziniams asmenims pagal paslaugų (civilines) ir kitas sutartis *išlaidos*, kai projekto vykdytojas (partneris) pats vykdo projekto veiklas (arba jų dalį). Valstybės ar savivaldybių biudžetinių įstaigų darbuotojui mokamo darbo užmokesčio dydis turi būti nustatomas vadovaujantis Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ nuostatomis. Kitų įstaigų darbuotojų darbo užmokesčio išlaidos neturi viršyti atitinkamos specializacijos ir kvalifikacijos darbuotojų vidutinio darbo užmokesčio, išskyrus tinkamai pagrįstus atvejus. Su darbuotojais, vykdančiais tiesiogines projekto veiklas, turi būti sudaromos darbo sutartys, kai tas darbas yra pagrindinis arba esamų darbo sutarčių papildymai, kai šalia pagrindinių pareigų sulygstama dėl papildomų funkcijų projekte (tokiu atveju sutartyje turi būti aiškiai įvardinta, kiek laiko dirbama prie projekto ir nurodomas atlygis).  Projekto vykdytojas privalo užtikrinti, kad projektą vykdantys darbuotojai turėtų išsilavinimą ir kvalifikaciją, atitinkančią projekte numatytas vykdyti funkcijas ir pareigas.  Projekto veikloms vykdyti projektą vykdančio personalo darbo užmokesčio už kasmetines atostogas ir (arba) kompensacijos už nepanaudotas kasmetines atostogas bei darbo užmokesčio už papildomas poilsio dienas išlaidos apmokamos taikant fiksuotąją normą, kuri nustatoma remiantis 2016 m. liepos 20 d. „Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaita“. Šis tyrimas skelbiamas adresu  http://www.esinvesticijos.lt/lt/dokumentai/supaprastinto-islaidu-apmokejimo-tyrimai |
| 6. | Informavimas apie projektą | Tinkamos finansuoti tik privalomos informavimo apie projektą priemonės pagal Projektų taisyklių 37 skirsnio 450.1, 450.2 ir 450.6 papunkčius. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Tinkamomis finansuoti laikomos įrangos, įrenginių ir kito turto įsigijimo (nuomos, nusidėvėjimo), projektui vykdyti reikalingų prekių ir paslaugų įsigijimo, kelionių, komandiruočių, informavimo apie projektą, darbo užmokesčio (pvz., projektą administruojančio personalo) ir kitos projektui įgyvendinti reikalingos išlaidos, atitinkančios Rekomendacijose dėl projektų išlaidų atitikties nustatytus reikalavimus.  Šios išlaidos apmokamos taikant fiksuotąją projekto išlaidų normą pagal Projekto taisyklių 433.3 papunktį, t.y. fiksuotoji norma sudaro 40 procentų projektą vykdančio personalo išlaidų (40 proc. nuo 5 kategorijos išlaidų sumos) ir taikoma daliai tinkamų finansuoti projekto išlaidų (įskaitant netiesiogines išlaidas) apmokėti. |

*Pastaba: Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.*

45. Pagal Aprašo 11.2 papunktyje remiamą veiklą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| Išlaidų katego-rijos Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkama finansuoti. |
| 2. | Nekilnojamasis turtas | Netinkama finansuoti. |
| 3. | Statyba, rekonstravimas, remontas ir kiti darbai | Netinkama finansuoti. |
| 4. | Įranga, įrenginiai ir kitas turtas | Tinkama finansuoti. |
| 5. | Projekto vykdymas | Tinkamomis finansuoti išlaidomis laikomos tik:  *Projektą vykdančio personalo darbo užmokesčio* ir atlygio projektą vykdantiems fiziniams asmenims pagal paslaugų (civilines) ir kitas sutartis *išlaidos*, kai projekto vykdytojas (partneris) pats vykdo projekto veiklas (arba jų dalį).  Valstybės ar savivaldybių biudžetinių įstaigų darbuotojui mokamo darbo užmokesčio dydis turi būti nustatomas vadovaujantis Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ nuostatomis. Kitų įstaigų darbuotojų darbo užmokesčio išlaidos neturi viršyti atitinkamos specializacijos ir kvalifikacijos darbuotojų vidutinio darbo užmokesčio, išskyrus tinkamai pagrįstus atvejus. Su darbuotojais, vykdančiais tiesiogines projekto veiklas, turi būti sudaromos darbo sutartys, kai tas darbas yra pagrindinis arba esamų darbo sutarčių papildymai, kai šalia pagrindinių pareigų sulygstama dėl papildomų funkcijų projekte (tokiu atveju sutartyje turi būti aiškiai įvardinta, kiek laiko dirbama prie projekto ir nurodomas atlygis).  Projekto veikloms vykdyti projektą vykdančio personalo darbo užmokesčio už kasmetines atostogas ir (arba) kompensacijos už nepanaudotas kasmetines atostogas bei darbo užmokesčio už papildomas poilsio dienas išlaidos apmokamos taikant fiksuotąją normą, kuri nustatoma remiantis 2016 m. liepos 20 d. „ Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaita“. Šis tyrimas skelbiamas adresu  http://www.esinvesticijos.lt/lt/dokumentai/supaprastinto-islaidu-apmokejimo-tyrimai.  *Išlaidos, susijusios su* *mokymo paslaugų*, būtinų projekto veikloms įgyvendinti, *pirkimu*. Išlaidos apmokamos taikant fiksuotąjį įkainį, kuris nustatomas vadovaujantis 2016 m. liepos 13 d. atliktu tyrimu „Renginio organizavimo fiksuotojo įkainio nustatymo tyrimo ataskaita“. Šis tyrimas skelbiamas adresu <http://www.esinvesticijos.lt/lt/dokumentai/supaprastinto-islaidu-apmokejimo-tyrimai>.  Projekto veikloms vykdyti reikalingos bendrųjų įgūdžių mokymo išlaidos apmokamos taikant fiksuotąjį įkainį. Įkainis nustatomas remiantis 2016 m. liepos 13 d. „Bendrųjų įgūdžių mokymo fiksuotojo įkainio nustatymo tyrimo ataskaita“. Šis tyrimas skelbiamas adresu http://www.esinvesticijos.lt/lt/dokumentai/supaprastinto-islaidu-apmokejimo-tyrimai.    Projekto veikloms vykdyti (vykdančiojo personalo komandiruotės, dalyvių kelionės ir komandiruotės) reikalingos *transporto išlaidos*. Išlaidos apmokamos taikant fiksuotuosius įkainius, kurie nustatomi vadovaujantis 2015 m. balandžio 24 d. atliktu tyrimu „Kuro ir viešojo transporto išlaidų fiksuotųjų įkainių nustatymo tyrimo ataskaita“. Kuro ir viešojo transporto išlaidų fiksuotieji įkainiai bus taikomi tik kelionių Lietuvoje išlaidoms apmokėti. Šis tyrimas skelbiamas adresu http://www.esinvesticijos.lt/lt/dokumentai/supaprastinto-islaidu-apmokejimo-tyrimai.  *Dalyvių darbo užmokesčio išlaidos*. Šios išlaidos yra tinkamos tik kaip pareiškėjo nuosavas įnašas. Viešojo valdymo institucijų projektų dalyvių darbo užmokesčio išlaidos apmokamos taikant fiksuotuosius įkainius. Įkainiai nustatomi remiantis 2015 m. gruodžio 1 d. „Viešojo valdymo institucijų projektų dalyvių darbo užmokesčio fiksuotųjų įkainių nustatymo tyrimo ataskaita“. Šis tyrimas skelbiamas adresu  http://www.esinvesticijos.lt/lt/dokumentai/supaprastinto-islaidu-apmokejimo-tyrimai . Privačių juridinių asmenų projektų dalyvių darbo užmokesčio išlaidos apmokamos taikant fiksuotuosius įkainius. Įkainiai nustatomi remiantis 2016 m. vasario 19 d. „Privačių juridinių asmenų projektų dalyvių darbo užmokesčio fiksuotųjų įkainių nustatymo tyrimo ataskaita“. Šis tyrimas skelbiamas adresu  http://www.esinvesticijos.lt/lt/dokumentai/supaprastinto-islaidu-apmokejimo-tyrimai. |
| 6. | Informavimas apie projektą | Tinkamos finansuoti tik privalomos informavimo apie projektą priemonės pagal Projektų taisyklių 37 skirsnio 450.1, 450.2 ir 450.6 papunkčius. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Tinkama finansuoti.  Netiesioginėms projekto išlaidoms apmokėti taikoma fiksuotoji projekto išlaidų norma, apskaičiuojama pagal Projektų taisyklių 10 priedą. |

*Pastaba: Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.*

46. Išlaidos, apmokamos taikant fiksuotuosius įkainius, fiksuotąją normą, turi atitikti šias nuostatas:

46.1. pagal fiksuotuosius įkainius, fiksuotąsias normas apmokamos išlaidos turi atitikti Projektų taisyklių 35 skirsnį;

46.2. pareiškėjas turi teisę paraiškoje numatyti mažesnius fiksuotųjų įkainių dydžius, nei jam taikomi Apraše nustatyti dydžiai;

46.3. projektų išlaidos, kurias numatyta apmokėti taikant fiksuotuosius įkainius, apmokamos atsižvelgiant į projekto sutartyje nustatytus fiksuotuosius įkainius ir projekto vykdytojo pateiktus dokumentus, kuriais įrodomas pasiektas rezultatas. Dokumentai, kuriuos reikia pateikti, įrodant pagal fiksuotuosius įkainius apmokamų rezultatų pasiekimą, bus nurodyti projekto sutartyje.

47. Pagal Aprašą netinkamomis finansuoti išlaidomis laikomos išlaidos, kurios nenurodytos Aprašo 44 ir 45 punktuose. Taip pat netinkamos finansuoti yra paraiškos parengimo išlaidos.

1. Savanoriškas darbas laikomas nepiniginiu projekto vykdytojo ir (ar) partnerio įnašu. Šios išlaidos yra tinkamos finansuoti pagal Aprašo 11.2 punkte nurodytą veiklą, jeigu galima įrodyti dirbtą laiką, o įnašas apskaičiuojamas taikant Lietuvos Respublikos teisės aktais nustatytą minimalųjį darbo užmokestį arba nustatytą fiksuotąjį įkainį ir laikantis Projektų taisyklių 418 punkto reikalavimų.
2. Veiklos gali būti pradėtos įgyvendinti ir išlaidos gali būti patirtos ir apmokėtos iki sutarties pasirašymo, bet ne anksčiau kaip 2014 m. sausio 1 d., su sąlyga, kad visos projekto veiklos nėra baigtos pareiškėjui pateikiant paraišką.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

50. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės www.esinvesticijos.lt skiltyje „Finansavimas“ prie paskelbto kvietimo teikti paraiškas „Susijusių dokumentų“.

51. Pareiškėjas pildo paraišką ir kartu su Aprašo 55 punkte nurodytais priedais iki kvietimo teikti paraiškas skelbime nustatyto termino paskutinės dienos teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės – įgyvendinančiajai institucijai raštu (kartu pateikdamas į elektroninę laikmeną įrašytą paraišką ir priedus) Projektų taisyklių 12 skirsnyje nustatyta tvarka.

52. Jeigu vadovaujantis Aprašo 51 punktu paraiška teikiama raštu, ji gali būti teikiama vienu iš šių būdų:

52.1. įgyvendinančiajai institucijai teikiamas pasirašytas popierinis paraiškos ir jos priedų dokumentas (kartu pateikiant į elektroninę laikmeną įrašytą paraišką ir priedus). Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

52.2. įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas kvalifikuotu elektroniniu parašu. Kai paraiška teikiama pastaruoju būdu, kartu teikiami dokumentai ir (ar) skaitmeninės pridedamų dokumentų kopijos elektroniniu parašu gali būti netvirtinami.

53. Jei paraiškos gali būti teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

54. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu bei apie taipaskelbia Projektų taisyklių 82 punkte nustatyta tvarka.

55. Kartu su paraiška pareiškėjas turi pateikti šiuos priedus lietuvių kalba:

55.1. partnerio (-ių) deklaraciją (-as), jei projektą numatyta įgyvendinti kartu su partneriu   
(-ais) (Partnerio deklaracijos forma integruota į pildomą paraiškos formą);

55.2. klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo PVM išlaidas pripažinti tinkamomis finansuoti, t. y. įtraukia šias išlaidas į projekto biudžetą. Šio priedo forma skelbiama ES struktūrinių fondų svetainės www.esinvesticijos.lt skiltyje „Dokumentai“, ieškant dokumento tipo „paraiškų priedų formos“;

55.3. užpildytą paraiškos atitikties prioritetiniams atrankos kriterijams lentelę (Aprašo 5 priedas);

55.4. dokumentą (išrašą iš Nacionalinio egzamino centro ataskaitos) apie kiekvienos projekte dalyvaujančios mokyklos ne senesnius kaip 3 metų atitinkamų mokinių pasiekimų išorinio vertinimo duomenis tos klasės ir tos ugdymo srities (dalyko), kurių pasiekimus planuoja gerinti projekto metu;

55.5. konsultanto, dalyvaujančio projekte su veiklą tobulinančia mokykla(-omis), CV ir dokumentus, kuriais grindžiama jo patirtis mokyklų veiklos tobulinimo srityje (jei taikoma);

55.6. konsultuojančios organizacijos, institucijos, dalyvaujančios projekte su veiklą tobulinančia mokykla(-omis), nuostatus/įstatus, pastarųjų 5 metų patirties mokyklų veiklos tobulinimo srityje aprašymą ir dokumentus, kuriais ši patirtis grindžiama (jei taikoma);

55.7. Projekte veiklas tobulinančių mokyklų sąrašas (Aprašo 6 priedas).

56. Paraiškų pateikimo paskutinė diena nustatoma kvietime teikti paraiškas, kuris skelbiamas ES struktūrinių fondų svetainėje [www.esinvesticijos.lt](http://www.esinvesticijos.lt).

57. Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta kvietimo teikti paraiškas skelbime, paskelbtame pagal Aprašą ES struktūrinės paramos svetainėje [www.esinvesticijos.lt](http://www.esinvesticijos.lt).

58. Įgyvendinančioji institucija atlieka projekto tinkamumo finansuoti vertinimą Projektų taisyklių 14 ir 15 skirsniuose nustatyta tvarka pagal Aprašo 1 priede „Projekto tinkamumo finansuoti vertinimo lentelė“ nustatytus reikalavimus, taip pat projekto naudos ir kokybės vertinimą Projektų taisyklių 14 ir 16 skirsniuose nustatyta tvarka pagal Aprašo 2 priede „Projekto naudos ir kokybės vertinimo lentelė“ nustatytus reikalavimus.

59. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

60. Paraiškos vertinimo metu įgyvendinančioji institucija nustačiusi, kad finansavimas pagal Aprašą būtų *de minimis* pagalba *de minimis* pagalbos gavėjams, gali paprašyti pareiškėjo per įgyvendinančiosios institucijos nustatytą terminą pateikti informaciją apie *de minimis* pagalbos gavėjams planuojamas skirti lėšas ir (ar) klausimyną dėl organizacijos atitikties ūkio subjekto sąvokai pagal Sutarties dėl Europos Sąjungos veikimo 107 straipsnio 1 dalies kriterijus, kurio forma skelbiama ES struktūrinių fondų svetainės [www.esinvesticijos.lt](http://www.esinvesticijos.lt) skiltyje „Dokumentai“, ieškant „Finansavimo skyrimas“, „Paraiškų priedų formos“ ir (ar) „Vienos įmonės“ deklaraciją pagal *de minimis* reglamentą, kaip nurodyta Aprašo 36.2 papunktyje. Gautą informaciją įgyvendinančioji institucija vertina Aprašo 80 punkte nurodyta tvarka.

61. Paraiškos vertinamos ne ilgiau kaip 90 dienų nuo kvietimo teikti paraiškas skelbime nurodytos paskutinės paraiškų pateikimo dienos.

62. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat, kai buvo gauta paraiškų, kurių suma didesnė, nei kvietimui teikti paraiškas skirta lėšų suma), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Įgyvendinančioji institucija informuoja pareiškėjus raštu.

63. Paraiška atmetama dėl priežasčių, nustatytų Projektų taisyklių 14–16 skirsniuose nustatyta tvarka. Taip pat paraiška atmetama neprašius pareiškėjo pateikti papildomų duomenų ar dokumentų, papildyti ar patikslinti paraiškoje pateiktos informacijos, jei:

63.1. paraiška neatitinka Aprašo 19.1 papunkčio, t.y. kai projektas pasirinkęs daugiau nei vieną Aprašo 11 punkte numatomų veiklų;

63.2. paraiška neatitinka Aprašo 30 punkto, t.y. projekte dalyvaujančios mokyklos neturi ne senesnių kaip 3 metų mokinių pasiekimo išorinio vertinimo duomenų tos klasės ir tos ugdymo srities (dalyko), kurių pasiekimus planuoja gerinti projekto metu;

63.3. pareiškėjas nepateikia Aprašo 55.4 papunktyje numatyto priedo;

63.4. jei 50 procentų ir daugiau neužpildytas paraiškos 5, 6 ir 7 punktas;

63.5. paraiška, teikiama pagal Aprašo 11.2 papunktyje numatytą veiklą, neatitinka Aprašo 14.2 papunktyje numatyto reikalavimo, t.y. paraiškoje numatyti mažiau nei 2 partneriai (mokyklos, vykdančios bendrojo ugdymo programas (veiklą tobulinančios mokyklos).

64. Apie paraiškos atmetimą pareiškėjas informuojamas raštu per 3 darbo dienas nuo sprendimo dėl paraiškos atmetimo priėmimo dienos.

65. Pareiškėjas sprendimą dėl paraiškos atmetimo gali apskųsti Projektų taisyklių 43 skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

66. Paraiškų baigiamąjį vertinimo aptarimą organizuoja ir Paraiškų baigiamojo vertinimo aptarimo grupės sudėtį tvirtina įgyvendinančioji institucija Projektų taisyklių 146 punkte nustatyta tvarka. Paraiškų vertinimo aptarimo grupės veiklos principai nustatomi įsakyme, kuriuo tvirtinama grupės sudėtis, arba šios grupės darbo reglamente.

67. Įgyvendinančiajai institucijai baigus paraiškų vertinimą, sprendimą dėl projekto finansavimo arba nefinansavimo priima Ministerija Projektų taisyklių 17 skirsnyje nustatyta tvarka.

68. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos per DMS (arba raštu, jei atitinkamos DMS funkcinės galimybės nėra įdiegtos) pateikia šį sprendimą pareiškėjams.

69. Pagal Aprašą finansuojamiems projektams įgyvendinti bus sudaromos dvišalės projektų sutartys tarp pareiškėjo ir Įgyvendinančiosios institucijos.

70. Ministerijai priėmus sprendimą dėl projekto finansavimo, įgyvendinančioji institucija Projektų taisyklių 18 skirsnyje nustatyta tvarka pagal Projektų taisyklių 4 priede nustatytą formą parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą.

71. Projekto sutarties originalas gali būti rengiamas ir teikiamas:

71.1. kaip pasirašytas popierinis dokumentas arba

71.2. kaip elektroninis dokumentas, pasirašytas elektroniniu parašu, priklausomai nuo to, kokią šio dokumento formą pasirenka projekto vykdytojas.

**VI SKYRIUS**

**PROJEKTŲ ĮGYVENDINIMO REIKALAVIMAI**

72. Projektas įgyvendinamas pagal projekto sutartyje, Apraše ir Projektų taisyklėse nustatytus reikalavimus.

73. Jei projekto veikla nepradėta įgyvendinti per 6 mėnesius nuo projekto sutarties pasirašymo dienos, įgyvendinančioji institucija, suderinusi su Ministerija, turi teisę vienašališkai nutraukti projekto sutartį.

74. Projekto sutartyje nustatomas privalomas finansinis projekto lėšų įsisavinimo spartos rodiklis, t. y. nurodoma privaloma įsisavinti procentinė lėšų dalis nuo visų projektui įgyvendinti skirtų projekto finansavimo lėšų per 12 mėnesių nuo projekto sutarties pasirašymo dienos.

75. Projektui gali būti leidžiama panaudoti sutaupytas lėšas Projektų taisyklių 20 skirsnyje nustatyta tvarka. Svarstant galimybę leisti panaudoti sutaupytas lėšas įvertinama, kaip projekto vykdytojas vykdo projekto sutartyje nustatytus įsipareigojimus:

75.1. ar projekto įgyvendinimas vykdomas pagal projekto sutartyje nustatytą projekto veiklų įgyvendinimo grafiką;

75.2. ar pasiektas projekto sutartyje nustatytas finansinis projekto lėšų įsisavinimo spartos rodiklis;

75.3 ar pasiekti tarpiniai ir galutiniai stebėsenos rodikliai projekto sutartyje nustatytais terminais.

76. Projekto vykdytojas turi apdrausti projekto įgyvendinimui skirtą ilgalaikįmaterialųjį turtą, kuris įsigytas ar sukurtas iš projektui skirto finansavimo lėšų, maksimaliu turto atkuriamosios vertės draudimu nuo visų galimų rizikos atvejų. Turtas turi būti apdraustas Projekto įgyvendinimo laikotarpiui nuo tada, kai yra sukuriamas ar įsigyjamas. Draudiminio įvykio atveju Projekto vykdytojas turi atkurti prarastą turtą, taip pat turi užtikrinti, kad tokio įsipareigojimo laikytųsi ir partneris (-iai).

77. Projekto vykdytojas projekto metu arba ne vėliau kaip per metus, po projekto pabaigos įgyvendinančiajai institucijai turi pateikti pasirinktos ugdymo srities ir klasės, kurios mokinių pasiekimus buvo siekta pagerinti, mokinių pasiekimų išorinio vertinimo duomenis.

78. Finansavimas *de minimis* pagalbos gavėjams pagal Aprašo 34–37 punktuose nurodytus reikalavimus teikiamas projekto sutartyje ir Apraše nustatyta tvarka.

79. Projekto įgyvendinimo metu nustačius, kad finansavimas pagal Aprašą būtų *de minimis* pagalba *de minimis* pagalbos gavėjams, vykdytojas per įgyvendinančiosios institucijos nustatytą terminą pateikia informaciją apie *de minimis* pagalbos gavėjams planuojamas skirti lėšas ir (ar) klausimyną dėl organizacijos atitikties ūkio subjekto sąvokai pagal Sutarties dėl Europos Sąjungos veikimo 107 straipsnio 1 dalies kriterijus, kurio forma skelbiama ES struktūrinių fondų svetainės [www.esinvesticijos.lt](http://www.esinvesticijos.lt) skiltyje „Dokumentai“, ieškant „Finansavimo skyrimas“, „Paraiškų priedų formos“ ir (ar) „Vienos įmonės“ deklaraciją pagal *de minimis* reglamentą, kaip nurodyta Aprašo 36.2 papunktyje.80. Įgyvendinančioji institucija, iš projekto vykdytojo gavusi informaciją, nurodytą Aprašo 79 punkte, įvertina:

* 1. kiekvieno *de minimis* pagalbos gavėjo atitiktį *de minimis* reglamento nustatytiems reikalavimams, užpildydama Aprašo 3 priedą „Projektų atitikties *de minimis* pagalbos taisyklėms patikros lapas“;
  2. *de minimis* pagalbos gavėjo sąsajas pagal *de minimis* reglamento „vienos įmonės“ sąvoką;
  3. ar nebus viršyta *de minimis* pagalbos suteikimo riba, nustatyta Aprašo 36.1 papunktyje.

81. Įgyvendinančioji institucija, atlikusi Aprašo 80 punkte nurodytą įvertinimą, priima sprendimą dėl *de minimis* pagalbos priskyrimo konkretiems *de minimis* pagalbos gavėjams ir, vadovaudamasi Suteiktos valstybės pagalbos ir nereikšmingos (*de minimis*) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“, ir projekto sutartyje nustatyta tvarka, registruoja duomenis apie suteiktą nereikšmingą (*de minimis)* pagalbą.

82. Įgyvendinančioji institucija raštu arba el. paštu informuoja projekto vykdytoją apie priimtą sprendimą dėl *de minimis* pagalbos priskyrimo konkretiems *de minimis* pagalbos gavėjams, nurodydama *de minimis* pagalbos dydį bei pobūdį konkretiems *de minimis* pagalbos gavėjams, pateikdama aiškią nuorodą į *de minimis* reglamentą (nurodydama reglamento pavadinimą bei skelbimo Europos Sąjungos oficialiajame leidinyje numerį), išskyrus tuos atvejus, kai priskaičiuotos *de minimis* pagalbos dydis lygus 0.

83. Projekto vykdytojas, gavęs informaciją iš įgyvendinančiosios institucijos, raštu arba elektroniniu paštu informuoja *de minimis* pagalbos gavėjus apie priimtą sprendimą, nurodydamas *de minimis* pagalbos dydį bei pobūdį, pateikdamas aiškią nuorodą į *de minimis* reglamentą (nurodydamas reglamento pavadinimą bei skelbimo Europos Sąjungos oficialiajame leidinyje numerį), išskyrus tuos atvejus, kai priskaičiuotos *de minimis* pagalbos dydis lygus 0.

# VII SKYRIUS

# APRAŠO KEITIMO TVARKA

84. Aprašo keitimo tvarka nustatyta Projektų taisyklių 11 skirsnyje.

85. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

**PRIEDAI**:

1. Projekto tinkamumo finansuoti vertinimo lentelė.

2. Projekto naudos ir kokybės vertinimo lentelė.

3. Projektų atitikties *de minimis* pagalbos taisyklėms patikros lapas.

4. Mokinių pasiekimų lygio vertinimo skalė.

5. Paraiškos atitikties prioritetiniams atrankos kriterijamas lentelė.

6. Projekte veiklas tobulinančių mokyklų sąrašas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_